‫- סדרה תיעודית של NETFLIX -‬
‫בזמביה הרחוקה,‬
‫האימהות בלהקת האריות של הנהר‬ ‫נמצאות בעיצומו של חיפוש נואש.‬
‫אתמול בלילה,‬
‫הזכרים הנוודים הפולשים תקפו את הנקבות,‬
‫ומיני הקטנה ברחה,‬ ‫יחד עם יתר הגורים הגדולים יותר.‬
‫עכשיו הם נעדרים.‬
‫לאימא של מיני יש חתך עמוק על הכתף,‬
‫אך היא דואגת יותר לביטחונה של מיני.‬
‫הגורים שומרים על פרופיל נמוך.‬
‫הם פגיעים ביותר כשהם לבדם.‬
‫וצבוע חזק מתקדם הישר לכיוונם.‬
‫מיני היא הפגיעה ביותר.‬
‫היא פחות בטוחה בעצמה בהשוואה לאחרים,‬
‫ואין לה סיכוי לנצח את האויב המסוכן הזה.‬
‫אך העזרה הגיעה.‬
‫מיני בטוחה, לעת עתה.‬
‫אך בשלב מסוים‬ ‫כל הצעירים נדרשים לעשות מאמץ,‬
‫לאזור אומץ,‬
‫וללמוד לשלוט במיומנויות‬ ‫שנדרשות להם כדי להסתדר בבגרותם.‬
‫במקרה של מיני, השלב הזה הגיע.‬
‫- עליית מדרגה -‬
‫קיץ בקולומביה הבריטית‬ ‫שבחוף הפסיפיק נורת' וסט.‬
‫- קוצימאטין, קנדה -‬
‫הערבה העשירה הזו,‬ ‫המוסתרת בין פיורדים תלולי-שוליים,‬
‫היא ביתו של אחד ממיני הדובים‬ ‫הגדולים ביותר בעולם.‬
‫דוב הגריזלי.‬
‫זו תקופה עמוסה עבור ספרוס בן השנה ואימו.‬
‫הם יצאו מהמאורה שלהם לפני חודשיים,‬
‫והמתבגר צריך ללמוד כיצד למצוא מזון‬ ‫לפני שיגיע שוב הזמן לתרדמת חורף.‬
‫אבל ספרוס לא רגיל לעבודה קשה.‬
‫הוא עדיין מקבל גישה לחלב עשיר.‬
‫אבל היום, זה עומד להשתנות.‬
‫אימו חייבת להכין אותו לחיים עצמאיים בעתיד.‬
‫כרגע,‬
‫המזון הנפוץ ביותר כרגע הוא עשב.‬
‫אבל ספרוס לא ממש אוהב ירקות.‬
‫וזה מתיש ללעוס ללא הרף כשאתה דוב קטן.‬
‫אולי רק תנומה חטופה.‬
‫זו לא התחלה מבטיחה במסעו אל עבר העצמאות.‬
‫ספרוס רענן אחרי התנומה,‬
‫ואימו מובילה אותו אל החוף‬ ‫כדי לחפש משהו טעים יותר.‬
‫במבט ראשון, המקום לא נראה מבטיח במיוחד.‬
‫אך אימו מחפשת אוצר מוטמן.‬
‫דובים רעבים אחרים כבר התחילו בחיפושים.‬
‫הם מחפשים צדפות,‬
‫רכיכות קטנות ומזינות.‬
‫ניתן לקוות שספרוס‬ ‫יראה קצת יותר התלהבות באתגר הזה.‬
‫אבל הסכנה בדרכה אליהם:‬
‫זכר גדול.‬
‫זו עונת הרבייה,‬
‫והוא יהרוג גור כדי להזדווג עם הנקבה.‬
‫האימא המגוננת בעוז נכנסת לפעולה מייד.‬
‫זה מהלך אמיץ.‬
‫הזכר יכול להכניע אותה בקלות.‬
‫איום אחד נעלם.‬
‫אך כרגע, ספרוס הקטן נשאר לבדו.‬
‫הוא עוזב את החוף‬ ‫בכיוון המנוגד לזה של אימו.‬
‫הוא עלול להתחרט על המהלך הזה.‬
‫- לואנגווה, זמביה -‬
‫במרכז אפריקה,‬
‫להקת הנהר המאוחדת‬ ‫עושה הפסקה בלהט היום.‬
‫אך מיני בת עשרה החודשים אינה במצב טוב.‬
‫בארוחות המשותפות‬ ‫היא לא אסרטיבית דיה כדי להגיע לבשר,‬
‫כשיתר בני המשפחה נחפזים לאכול.‬
‫עליה להעז ולהילחם על חלקה.‬
‫כרגע היא גוועת ברעב,‬ ‫ובקושי יש לה כוחות לזוז.‬
‫היא צריכה לאכול עוד היום.‬
‫אימה היא הציידת הטובה ביותר בלהקה,‬ ‫והיא נחושה לצוד טרף.‬
‫ההישרדות של בתה תלויה בכך.‬
‫וקובוס מים יהיה מושלם.‬
‫היא עשתה זאת.‬
‫היא מכסה את השביל‬ ‫שבו גררה את הטרף למקום מבודד יותר.‬
‫היא לא רוצה שבעל חיים אחר יגלה את הטרף‬ ‫לפני שהיא תביא אליו את מיני.‬
‫נשרים כבר חגים ממעל.‬
‫הלהקה חייבת להזדרז.‬
‫הגורים הגדולים יותר מגיעים ראשונים.‬
‫אם מיני רוצה לאכול,‬ ‫היא חייבת לעמוד על שלה.‬
‫היא האחרונה להגיע, ולא נשאר לה מקום.‬
‫כולם מעוניינים יותר לקבל את חלקם.‬
‫אך הפעם, מיני נחושה.‬
‫היא נדחפת בין הרווחים‬ ‫כדי להגיע ממש מעל הטרף.‬
‫אחותה נוזפת בה…‬
‫אבל מיני מסרבת לזוז.‬
‫היא סוף סוף למדה לעמוד על שלה.‬
‫אבל האתגר של מיני לא נגמר,‬
‫אם היא רוצה להפוך לחברה רבת-עוצמה בלהקה.‬
‫ישנם בעלי חיים צעירים שמסרבים להתגבר,‬
‫בעוד שאחרים לא יכולים לחכות.‬
‫- דרום קרוליינה, ארה"ב -‬
‫באוקיינוס האטלנטי,‬
‫קאי, דולפינן צעיר,‬ ‫נהנה מזמן איכות עם חברי הלהקה שלו.‬
‫הם חבורה חברותית,‬ ‫והוא משתוקק להיות אחד מהחבר'ה.‬
‫אבל בגיל שנתיים,‬
‫יש לו עוד הרבה מה ללמוד‬ ‫לפני שיהיה מוכן לעזוב את אימו.‬
‫הם הגיעו אל המפרצונים‬ ‫ואל לשונות הים של דרום קרוליינה.‬
‫הם מלאים בדגים שנודדים אל הים כדי להשריץ.‬
‫קאי תפס דגים בים הפתוח,‬
‫אך במים הרדודים והערוכים‬ ‫של לשונות הים האלה,‬
‫הלהקה נדרשת להשתמש בטכניקה מסוכנת.‬
‫הם מתכוונים לצוד ביבשה.‬
‫אימו תראה לו כיצד.‬
‫בעזרת דולפינן אחר,‬
‫היא יוצרת גל גדול דיו‬ ‫כדי לדחוף דגים אל הגדה,‬
‫שם קל יותר לתפוס אותם.‬
‫לאחר מכן הם עולים במכוון על החוף‬ ‫כדי לחטוף את הטרף,‬
‫לפני שהם מחליקים בחזרה אל המים.‬
‫מסוכן מאוד להיתקע על היבשה.‬
‫אימא של קאי היא מומחית.‬
‫אבל עכשיו הגיע תורו.‬
‫היא מציבה את קאי באמצע‬ ‫כדי שתהיה לו כמה שיותר עזרה.‬
‫היא תפסה אחד.‬
‫אבל קאי לא עלה מספיק על החוף, והוא מפספס.‬
‫הפעם עליו לעלות גבוה יותר.‬
‫אך הוא עלה גבוה מדי.‬
‫הבוץ החלקלק הציל אותו.‬
‫ניסיון כושל נוסף עלול להסתיים במותו…‬
‫אך הוא יצטרך להמשיך לנסות.‬
‫במערב קנדה,‬
‫ספרוס המתבגר עזב את החוף‬ ‫שבו הוא ראה את אימו לאחרונה.‬
‫וכעת הוא אבוד.‬
‫כדאי שינסה למצוא אותה…‬
‫אך השוטטות מעייפת כל כך…‬
‫וספרוס לא עומד בפיתוי לתנומה נוספת.‬
‫לאימו אין זמן לנוח.‬
‫היא מודעת היטב לסכנות‬ ‫המאיימות על הגור שלה.‬
‫וסוף סוף,‬
‫היא מוצאת אותו.‬
‫אימא של ספרוס לא מתכוונת לוותר,‬ ‫ומתעקשת ללמד אותו למצוא צדפות.‬
‫למרבה המזל, הפעם אין הפרעות נוספות.‬
‫השיעור מתחיל.‬
‫אבל למה לטרוח,‬ ‫כשקל הרבה יותר לחטוף את השאריות של אימא?‬
‫הוא צריך להתחיל לעשות דברים בכוחות עצמו.‬
‫אך ספרוס מעדיף קיצורי דרך.‬
‫מישהו כבר הגיע לפניו‬ ‫לצדפות האלו שנשטפו אל החוף.‬
‫נשארה רק אחת.‬
‫אך לא מספיק לשנורר צדפות בודדות פה ושם‬
‫כשאתה דוב מתבגר.‬
‫ספרוס הרעב לא יכול לדחות זאת עוד.‬
‫הוא ייאלץ לחפור.‬
‫סוף סוף, הוא עושה זאת בעצמו.‬
‫הוא הראה לאימו שיש לו את מה שדרוש.‬
‫הוא דוב גדול עכשיו.‬
‫טוב, כמעט.‬
‫בעמק לואנגווה שבזמביה,‬ ‫מיני במצב הרבה יותר טוב.‬
‫עכשיו, אחרי שאכלה היטב, היא מלאת מרץ.‬
‫וההרגשה הזו מדבקת.‬
‫המשפחה חזרה אל הנהר.‬
‫זה המקום האהוב עליהם לבילוי.‬
‫יש הרבה מי שתייה‬ ‫ונוף מעולה על הטריטוריה שלהם.‬
‫אבל לא כולם שמחים לראות אותם.‬
‫נהר לואנגווה הוא ביתם‬
‫של אוכלוסיית ההיפופוטמים‬ ‫הצפופה ביותר בעולם.‬
‫והזכרים האלה מתחילים להתרגז.‬
‫הם לא רוצים שאף אחד יתקרב אליהם.‬
‫הלהקה זהירה.‬
‫אך הגורה הקטנה יותר שלהם‬ ‫צריכה ללמוד מתי להילחם ומתי להימלט.‬
‫מיני מחליטה להציב את עצמה‬ ‫בין ההיפופוטמים לחברי הלהקה שלה.‬
‫היא כבר לא מתכוונת‬ ‫להניח לאחרים לרדות בה בכזאת קלות.‬
‫אך ההיפופוטם הזה הוא סיפור אחר לגמרי.‬
‫הוא משוויץ בניבים החדים שלו,‬
‫ונראה תוקפני ומאיים.‬
‫מיני היא הראשונה שמזהה את הסימנים…‬
‫והאחרים הולכים בעקבותיה.‬
‫היא לומדת להתמודד עם הקשיים‬ ‫שהחיים יציבו בפניה…‬
‫לפתח את הביטחון שהיא תצטרך כדי להצליח.‬
‫ועם משפחה קרובה כל כך שתומכת בה,‬
‫נראה שמצפה למיני עתיד מזהיר.‬
‫בלשונות הים של דרום קרוליינה,‬
‫קאי הדולפינן לומד דרך מסוכנת לדוג.‬
‫ואם הוא לא ישכלל את הטכניקה,‬ ‫הוא עלול לסכן את ביטחונו.‬
‫הלהקה שלו עוברת למיקום חדש,‬ ‫קילומטר וחצי משם.‬
‫החוף כבר עמוס דייגים מתחילים.‬
‫וקאי משתוקק להצטרף לשורותיהם.‬
‫אימו בודקת שהיבשה פנויה…‬
‫והם יוצאים לדרך.‬
‫קאי עדיין מתקשה למצוא את התזמון הנכון,‬
‫אך אימו יודעת שהוא צריך להישאר בסביבה‬
‫כדי לזכות בפרס הגדול.‬
‫קאי משתוקק לנסות שוב.‬
‫הפעם, הוא זה שממתין.‬
‫הוא תפס את הדג הראשון שלו.‬
‫בזכות השיעורים של אימו,‬ ‫הוא הצליח להשתלט על הטכניקה.‬
‫וכעת אי אפשר לעצור אותו.‬
‫הצלחה לכולם.‬
‫קאי למד את מיומנות הציד על היבשה,‬
‫והוכיח את עצמו לאימו.‬
‫לכל תינוק שנולד בטבע‬ ‫מצפה עקומת למידה חדה כבר מהיום הראשון.‬
‫הסיכויים לא לטובתם.‬
‫הסכנה אורבת בכל פינה.‬
‫אך רובם לא צריכים להיאבק לבדם.‬
‫הורים מסורים נותנים הכול‬ ‫כדי לעזור להם לשרוד.‬
‫כדי להכין אותם כמיטב יכולתם‬ ‫לאתגרים שעליהם להתמודד איתם.‬
‫ואם הצאצאים האלה‬ ‫יצליחו להשתלט על המיומנויות שלימדו אותם…‬
‫ילמדו להגן על עצמם,‬
‫ויילחמו על מה שחשוב להם,‬
‫יהיה להם את הסיכוי הטוב ביותר‬ ‫להגיע לבגרות,‬
‫ויום אחד,‬
‫להקים משפחה משלהם.‬
‫תרגום כתוביות: טל אקשטיין‬